चार दिन में पता मिला, सूदखोर अब भी गायब
रजिस्ट्री पर चार करोड़ रुपए लेना था लोन: मोनिका
आरोपी और उनके काम
िबल्डर की खुदकुशी
पीडब्ल्यूडी के रिटायर सेक्रेटरी अरुण मणि त्रिपाठी के बेटे ऋषभ को खुदकुशी के लिए उकसाने वाले पांचों सूदखोरों को पुलिस चार दिन बाद भी गिरफ्तार नहीं कर पाई है। समझौते के दौरान सूदखोरों के नाम-पते मुहैया करवाए गए फिर भी पुलिस ढीला रवैया अपना रही है। ऋषभ के ससुर एनके वर्मा का आरोप है कि खुदकुशी के फौरन बाद पुलिस यदि उन पतों पर दबिश देती तो आरोपी अब तक सलाखों के पीछे होते।
बुधवार दोपहर अरेरा कॉलोनी निवासी ऋषभ ने बाथरूम में फांसी लगाकर खुदकुशी कर ली थी। उनके पास से तीन पेज का एक सुसाइड नोट मिला। इसमें उन्होंने सूदखोरों से परेशान होकर ये कदम उठाने का जिक्र किया था। इस आधार पर हबीबगंज पुलिस ने पांच सूदखोरों यासिर खान, मोहम्मद फैज, नीता शर्मा, मंजीत गांधी और टीसी सिंह के खिलाफ खुदकुशी के लिए उकसाने का प्रकरण दर्ज कर लिया है।
पुलिस का तर्क है कि आरोपियों के कस्टमर एप्लीकेशन फॉर्म (कैफ) के आधार पर आरोपियों के पते निकाले गए हैं। इनमें टीसी सिंह के कैफ में गुना का पता मिला है, जबकि बाकी चारों आरोपी भोपाल के ही रहने वाले हैं।
एनके वर्मा
नातियों को अस्थि विसर्जन से भी रखा दूर
टीसी सिंह (अशोक का दोस्त)
पता : त्रिलंगा, काम : सरकारी विभाग में कर्मचारी
मंजीत गांधी
पता : अशोका गार्डन
काम : रियल एस्टेट कारोबारी
यासिर खान
पता : वुड नेस्ट अपार्टमेंट, वीआईपी रोड
काम : पुरानी गाड़ियों का कारोबार
नीता शर्मा (पति अशोक शर्मा)
पता : अशोका गार्डन
काम : पति की मौत के बाद कुछ नहीं
मोहम्मद फैज
पता : आएशा अपार्टमेंट
काम : मोबाइल फोन की दुकान
ससुर और पिता ऋषभ की अस्थियां लेकर होशंगाबाद पहुंचे। इस दौरान अरुण मणि ने अपने नातियों को साथ नहीं आने दिया। उनका कहना था कि दोनों अभी बच्चे हैं। वे साथ रहेंगे तो उन्हें सदमा लग सकता है। इसी कारण दोनों को उन्होंने मुखाग्नि भी नहीं देने दी थी।
टीआई सुधीर अरजरिया के मुताबिक इस मामले में ऋषभ की प|ी मोनिका के बयान दर्ज कर लिए गए हैं। उन्होंने बताया है कि ऋषभ मकान के अपने हिस्से की रजिस्ट्री पर चार करोड़ रुपए का लोन लेना चाह रहे थे। इसके लिए दो बैंकों में उनकी बातचीत भी हुई थी। उनका मकसद था कि इस रकम में से दो करोड़ से अपना कर्ज चुका देंगे और बाकी रकम से नया कारोबार शुरू कर लेंगे। वे ऐसा कुछ कर पाते इससे पहले ही सूदखोरों ने उन्हें इतना मजबूर कर दिया कि उन्होंने अपनी जान ही दे दी।
ऋषभ त्रिपाठी
bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva awa_Deva mar_Deva awa_Deva kas_Deva kas_Deva hne_Deva hin_Deva mai_Deva awa_Deva hin_Deva awa_Deva awa_Deva bho_Deva hin_Deva hin_Deva mar_Deva